b'\n_START_ARTICLE_\nPembina (Pohjois-Dakota)\n_START_SECTION_\nHistoria\n_START_PARAGRAPH_\nEnnen eurooppalaisten tuloa alueella asui useita intiaaniheimoja. Alueella vaikutti sioux-, ojibwa- ja assiniboine- intiaaniheimoja, jotka hankittuaan tuliaseita 1500-luvun loppupuolella aloittivat kiivaat taistelut alueen hallinnasta. Ensimm\xc3\xa4iset eurooppalaiset siirtolaiset saapuivat alueelle 1700-luvun alkupuolella, ensimm\xc3\xa4isen\xc3\xa4 paikalle asettui V\xc3\xa9rendryen perhe. Ymp\xc3\xa4rist\xc3\xb6 asutettiin paljon my\xc3\xb6hemmin 1870-luvun loppupuolella ja 1880-luvulla. Pembina on ollut t\xc3\xa4rke\xc3\xa4 kauppapaikka yli kaksisataa vuotta, ja sen t\xc3\xa4rkeimpi\xc3\xa4 tuotteita olivat etenkin turkikset ja biisoni. Pembina kuului Rupertinmaahan ja my\xc3\xb6hemmin Red River Colonyyn, jossa k\xc3\xa4ytiin Seven Oaksin taistelu ja Red Riverin kapina, jossa m\xc3\xa9tiskansa taisteli Kanadan hallitusta vastaan. Pembina kuului Assiniboian asutusaluesuunnitelmaa ja my\xc3\xb6hemmin osa Dakota territoriota, kunnes 1818 Yhdysvaltain ja Kanadan raja sovittiin kulkemaan 49. leveyspiirin kohdalle.'